Сёлета ў Маладзечне было паказана 7 праграм, прычым не толькi эстрадных. Аркестр народных iнструментаў Цэнтра культуры i мастацтваў Магiлёўскай вобласцi спецыяльна ехаў на нацыянальны фестываль. А сiмфанiчны аркестр Маладзечанскага музычнага вучылiшча адчувае сябе як дома, нягледзячы на тое, што фестываль усё-такi папулярнай музыкi. Нездарма ж вучылiшча носiць iмя Агiнскага, якi вядомы сваiмi прыгожымi мелодыямi. Маладзечаншчына - зямля Мiхала Клеафаса Агiнскага, тут побач, у Залессi, ён пiсаў свае паланезы. Некалi гэтая зямля яго натхнiла на "Развiтанне з радзiмай". Цяпер яна дае штуршок да таго, каб мы навучылiся гаварыць: "Прывiтанне, радзiма!".